stanford-oval/wikipedia huggingface dataset:
Carl Reinhold Sahlberg

| Carl Reinhold Sahlberg |
| --- | --- |
 Carl Reinhold Sahlberg.
Henkilötiedot
Syntynyt: 22. tammikuuta 1779 Eura
Kuollut: 18. lokakuuta 1860 (81 vuotta) Yläne
Koulutus ja ura
Tutkimusalue:  Entomologia ja kasvitiede
Carl Reinhold Sahlberg (22. tammikuuta 1779 Eura – 18. lokakuuta 1860 Yläne) oli suomalainen luonnontieteilijä ja professori. Hän oli eritoten entomologi, jonka erityisalana olivat kovakuoriaiset, mutta vaikutti vahvasti myös kasvitieteen ja kasvinviljelyn alalla.
Elämäkerta

Sahlbergin vanhemmat olivat majuri Isak Reinhold Sahlberg ja Lovisa Katarina Polviander.
Sahlberg valmistui filosofian kandidaatiksi vuonna 1801. Vuonna 1804 hänestä tuli luonnonhistorian dosentti ja 1810 lääketieteen lisensiaatti. Hän toimi tuolloin lääketieteen apulaisena ja kasviopin demonstraattorina. Vuodesta 1813 hän oli luonnonhistorian apulainen ja museon valvoja ja vuodesta 1816 luonnonhistorian ja talouden vs. professori silloisen Suomen suuriruhtinaskunnan ainoassa yliopistossa Turun akatemiassa.
Sahlberg loi jo uransa alkuaikana itselleen maankattavan verkoston alan harrastajista, jotka toimittivat hänelle luonnontieteellisiä näytteitä, erityisesti hyönteisiä. Hän laati väitöskirjat 1804 ja 1817 kasvitieteestä. Jälkimmäisessä hän todisti Torniosta saadun ohran kypsyvän Etelä-Suomessa sieltä saatua nopeammin.
Vuodesta 1818 alkaen Sahlbergista tuli Carl Niclas Helleniuksen jälkeen talousopin ja luonnonhistorian vakinainen professori. Turun palon jälkeen (1827) luonnonhistoriallisten kokoelmien jäännökset vietiin Helsinkiin, minne yliopistokin siirrettiin. Lopulta yliopistosta tuli Helsingin yliopisto. Vanha talousopin ja luonnonhistorian professuuri nimettiin uudelleen eläin- ja kasvitieteen professuuriksi vuonna 1828. Sahlberg korvasi tuhoutuneet kokoelmat ja oli mukana perustamassa kasvitieteellistä puutarhaa Helsinkiin.
Oppilaidensa kanssa hän perusti tieteellisen seuran nimeltään Societas pro Fauna et Flora Fennica. Sen ainoa ala oli luonnonhistoria aina vuoteen 1921, jolloin siihen liitettiin myös muut biologian alueet. Hän oli perustamassa myös Suomen Lääkäriseuraa vuonna 1835 ja Suomen Tiedeseuraa vuonna 1838, jonka kunniajäseneksi hänet kutsuttiin 1853.
Sahlberg hoiti professorin virkaa vuoteen 1841 ja häntä seurasi siinä Johan Magnus af Tengström. Mainitusta vuodesta lähtien Sahlberg asui Yläneellä Uudenkartanon alueella, jonne hän perusti Huvitus-nimisen tilan. Siellä oli 1200–1300 puuta käsittävä hedelmätarha, jossa Sahlberg teki hedelmänviljelykokeita. Tilansa alustalaisille hän piti suomenkielistä koulua ja perusti lainakirjaston. Sahlbergin intohimona olivat hyönteiset, hänellä itsellään oli huomattava kovakuoriaiskokoelma, jota oli kartutettu ulkomailtakin saaduilla näytteillä.
Sahlberg myi osan kokoelmistaan yliopistolle ja perusti saamillaan tuloilla stipendirahaston ulkomailla tehtäviä eläintieteellisiä tutkimusmatkoja varten.
Sahlbergin aviopuoliso vuodesta 1807 oli Johanna Sofia Björkfors. Heidän poikansa Reinhold Ferdinand Sahlberg, pojanpoikansa John Sahlberg ja tämän poika Uunio Saalas olivat myös entomologeja.
Julkaisuja

Dissertatio academica quaestionem examinans: an Lichenes detrimento sint arboribus? 1802
Specimen academicum, observations quaedam de hordei in borealibus terries culti cito maturescendi habitu et in re nostra rustica usu sistens. 1817
Dissertatio entomologica Insecta Fennica enumerans I–II. 1817–1839
Periculum entomographicum species insectorum nondum descriptas proponens 1–5. 1823
Om fruktträdgårdars anläggande. 1856
Elävä kuva

Elävä kuva voi tarkoittaa:
Vanhahtava nimitys elokuvalle.
Tableau vivant (”elävä taulu”), performanssitaiteen muoto.
Erkki Rautio

Erkki Rautio voi tarkoittaa seuraavia:
Erkki Rautio (s. 1931), sellisti ja Sibelius-Akatemian professori
Erkki Rautio, taiteilijanimeltään pHinn, elektronisen musiikin artisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erkki Rautio”, voi hakea sivunnimihaulla, laajalla sivunnimihaulla tai tekstihaulla.
Buto (kaupunki)

| Buto> Βουτώ𓉐𓏤𓇆𓏏𓆇𓆗𓅆 |
| --- | --- |
 Buton rauniokumpua.
Sijainti
 Buto
Koordinaatit:  31°11′48″N, 30°44′40″E
Valtio:  Egypti
Paikkakunta:  Tell el-Fara'un, Kafr al-Šaykh
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Ksoites, Delta, Egypti
Aiheesta muualla
  Buto Commonsissa 
Infobox OKNimi-testi OK: 
Buto (m.kreik. Βουτώ, Būtō tai Boutō, myös Βοῦτος, Būtos tai Boutos; kopt. Ⲃⲟⲩⲧⲟ, Ⲡⲟⲩⲧⲟ) eli Per-Wadjet (egypt. 𓉐𓏤𓇆𓏏𓆇𓆗𓅆, Pr-Wꜣḏjt) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Ksoiteen nomokseen, jonka pääkaupunkina se jossakin vaiheessa historiaa toimi. Sen rauniokumpu eli tell tunnetaan nimellä Tell el-Fara'un.
Maantiede

Buto sijaitsi Niilin suiston luoteisosassa Niilin Sebennytikos-suuhaaran eli Sebennytoksen suuhaaran varrella lähellä sen suuta, ja Butonjärven (Βουτικὴ λίμνη, Būtikē limnē) etelärannalla. Buton nomokseksi mainitaan yleensä Ksoites. Herodotos sanoo sen nomoksen olleen Khemmites, Klaudios Ptolemaios Fthenotes ja Plinius vanhempi Ptenetha, mutta nämä eivät kuuluneet Egyptin vakiintuneiden nomosten joukkoon.
Kaupungin arkeologinen kohde sijaitsee noin 97 kilometriä itään nykyisestä Aleksandriasta. Paikan nykyinen nimi Tell el-Fara'un käännetään yleensä ”Faaraoiden (raunio)kummuksi”.
Historia

Buto oli alun perin kaksi erillistä kaupunkia, Pe (egypt. 𓊪𓊖, P) ja Dep (egypt. 𓂧𓊪𓊖, Dp). Myöhemmin ne yhdistyivät kaupungiksi nimeltä Per-Wadjet, kreikkalaisittain Buto. Buto toimi Ksoiteen nomoksen pääkaupunkina jossakin vaiheessa historiaa; toiseksi pääkaupungiksi mainitaan nomokselle nimen antanut Ksois.
Buto on ollut merkittävä jo esidynastisella ja varhaisdynastisella kaudella. Sen paikka hylättiin pitkäksi ajaksi vanhan valtakunnan lopulla. Asutuksesta uuden valtakunnan aikana ei ole selviä merkkejä. Paikka asutettiin laajemmassa mittakaavassa uudelleen vasta 700-luvulla eaa. 25. dynastian aikana, ja se säilyi asuttuna roomalaiselle kaudelle saakka.
Butossa palvottiin Wadjet-jumalatarta, jonka kreikkalaiset yhdistivät Letoon. Kaupungissa vietettiin tämän kunniaksi vuotuisia juhlia, ja siellä toimi myös tämän oraakkeli. Kaupungin asukkaasta käytettiin etnonyymejä Būtios (Βούτιος) ja Būtoitēs (Βουτοΐτης, Βουτοίτης).
Kaupungin paikan tunnisti ensimmäisenä William Flinders Petrie vuonna 1888. Sen arkeologiset kaivaukset alkoivat 1960-luvulla Egypt Exploration Societyn suorittamina. Vuodesta 1983 lähtien kaivauksia on suorittanut Saksan arkeologinen instituutti. Kaivaukset ovat jatkuneet edelleen 2000-luvun puolella.
Rakennukset ja löydökset

Butossa oli suuri Buto-jumalattaren temppeli, sekä temppelit myös Horukselle, jonka kreikkalaiset yhdistivät Apolloniin, ja Bastetille/Bubastikselle eli Artemiille.
Nykyisin kaupungin paikalla on kolme suurta rauniokumpua, joita merkitään kirjaimilla A, B ja C. A ja C ovat asutuskumpuja ja B temppelialuetta. Kohteen koko on noin neliökilometrin verran. Tärkeimpiä arkeologisia kerrostumia on seitsemän. Faaraodynastioiden ajalta on löydetty asutuksen jäänteitä esi- ja varhaisdynastiselta kaudelta, sekä rakennusten osia ja veistoksia myös uuden valtakunnan ajalta. Viimeksi mainitut on kuitenkin saatettu siirtää paikalle myöhemmin. Antiikin ajalta on löydetty muun muassa kreikkalaisen kylpylän ja roomalaisen kylpylän rauniot. Pinnalla on näkyvissä lähinnä roomalaisen ja myöhäisajan jäännöksiä.
Aiheesta muualla

Kuvia tai muita tiedostoja aiheesta Buto Wikimedia Commonsissa
Faarao Sabakon lahjastele, kolmas välikausi/25. dynastia. Kuvitus esittää faaraon uhraamassa Wadjetille ja Pen kaupungin Horukselle. Teksti Hieraattisella kirjoituksella. Metropolitan Museum of Art.
Ramses II:sta ja Wadjet-jumalatarta esittävä veistos Butossa.
Elävä meri (kirja)

| Elävä meri> The Living Sea.Alkuperäisteos |
| --- | --- |
Kirjailija:  Jacques-Yves Cousteau, James Dugan
Kieli:  englanti
Genre:  tietokirja
Kustantaja:  Hamish Hamilton
Julkaistu:  1963
Sivumäärä:  212
Suomennos
Suomentaja:  Tauno Tainio
Kustantaja:  Tammi
Julkaistu:  1964
Sivumäärä:  264
Löydä lisää kirjojaKirjallisuuden teemasivulta
Elävä meri (The Living Sea) on Jacques-Yves Cousteaun ja James Duganin kirjoittama tiedekirja. Kirja ilmestyi vuonna 1963 ja sen kustansi brittiläinen Hamish Hamilton.
Elävä meri käsittelee Cousteaun tutkimuksia Calypsolla. Kirjan alkupuolella kerrotaan vielä varhaisista tutkimuksista aqualungilla. Tämän jälkeen päästään Cousteaun pienoissukellusveneen SP-350:n kehittämiseen. Viimeiset luvut käsittelevät Conshelf I -projektia, jossa kaksi sukeltajaa asui viikon vedenalla. Onnistunut koe sai myöhemmin jatkajansa ja Elävä meri -elokuva kertoo Conshelf II -projektista.
Eton Place Dalian

Eton Place Dalian
Eton Place Dalian (kiin.: 大连裕景中心; pinyin: Dàlián Yùjǐng Zhōngxīn) on viidestä pilvenpiirtäjästä koostuva rakennuskokonaisuus Dalianissa Kiinassa. Sen korkein rakennus, korkeudeltaan 383 metriä, on valmistunut vuonna 2016. Toiseksi korkein on valmistunut vuonna 2015, ja sen korkeus on 279 metriä. Loput rakennuksista valmistuivat aiemmin vuonna 2010, ja ne ovat 147 metrin korkuisia. Rakennuksissa on asuin-, hotelli- ja toimistotiloja. Rakennukset suunnitteli yhdysvaltalainen arkkitehtitoimisto NBBJ.
Etolin Island

| Etolin Island |
| --- | --- |

Maantiede
Saariryhmä:  Alexandersaaristo
Merialue:  Tyynimeri
Pinta-ala:  878 km²
Valtio
Valtio:  Yhdysvallat
Osavaltio:  Alaska
Väestö
Väkiluku:  15
Infobox OKNimi-testi OK: 
Etolin Island on saari Alexandersaaristossa Kaakkois-Alaskassa. Se sijaitsee Prince of Wales Islandin länsipuolella ja Wrangell Islandista lounaaseen.
Etolin Island on 48 kilometriä pitkä ja 16–35 kilometriä leveä. Sen pinta-ala on 878 km², ja saarella oli 15 vakituista asukasta vuoden 2000 väestönlaskennassa. Saarelle on v. 1985 istutettu vapiteja (kanadanhirviä) minkä seurauksena sinne on muodostunut omaperäinen ekosysteemi; saarella on vanhastaan hirviä ja muulipeuroja.
Etolin Island on saanut nimensä suomalaisen Arvid Adolf Etholénin mukaan (paikallinen kirjoitustapa Adolf Etolin; ven. Адольф Карлович Этолин, Adolf Karlovitš Etolin), joka toimi Alaskassa venäläis-amerikkalaisen kauppakomppanian kuvernöörinä 1840–1845.
Eyjafjöll

Seljalandsfossin putous
Eyjafjöll on Islannin eteläosassa Suðurlandin alueella sijaitseva vuoriketju. Se sijaitsee Mýrdalsjökull-jäätiköstä länteen. Sen tunnetuimpiin nähtävyyksiin kuuluu Seljalandsfossin putous, joka oli yhtenä kohteena Amazing Racen 6. kaudella.
Etelä-Karjalan rovastikunta

| Etelä-Karjalan rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Mikkelin hiippakunta
Jäsenmäärä:  90 328 (2021)
– Osuus asukkaista:  71,6 %
Lääninrovasti:  Leena Haakana
Mikkelin hiippakunta
Infobox OKNimi-testi OK: 
Etelä-Karjalan rovastikunta on Etelä-Karjalassa sijaitseva Mikkelin hiippakunnan rovastikunta. Etelä-Karjalan rovastikunnan lääninrovastina toimii Ruokolahden kirkkoherra Leena Haakana.
Seurakunnat

Lista Etelä-Karjalan rovastikuntaan kuuluvista seurakunnista:
Lappeenrannan seurakunta
Lappeen seurakunta
Lauritsalan seurakunta
Sammonlahden seurakunta
Joutsenon seurakunta
Taipaleen seurakunta
Luumäen seurakunta
Imatran seurakunta
Ruokolahden seurakunta
Parikkalan seurakunta
Eyjafjörður

Eyjafjörður nähtynä Súlur-vuorelta.

Eyjafjörður on Pohjois-Islannin keskiosan pisin vuono. Se on pitkä ja nuolenmuotoinen, ja sen pituus on 60 km. Sen suurin leveys on 25 km Siglunesin ja Gjögurtán kohdalla vuonon suuaukolla. Suurin osa vuonoa on kuitenkin leveydeltään 6-10 kilometriä. Eyjafjörðurin länsipuolella on kaksi pienempää vuonoa Ólafsfjörður ja Héðinsfjörður.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Eric Betzig

| Eric Betzig |
| --- | --- |

Henkilötiedot
Syntynyt: 1960 Ann Arbor, Michigan, Yhdysvallat
Koulutus ja ura
Tutkimusalue:  Kemia
Palkinnot:   Nobelin kemianpalkinto (2014)
Aiheesta muualla
www.hhmi.org/scientists/eric-betzig ja janelia.org/people/scientist/eric-betzig
Eric Betzig (1960, Ann Arbor, Michigan, Yhdysvallat) on yhdysvaltalainen fyysikko, joka tunnetaan spektroskopiatutkimuksista. Betzig toimii tutkimusryhmän johtajana Howard Hughesin lääketieteellisessä instituutissa Ashburnissa Virginiassa. Betzigille myönnettiin Nobelin kemianpalkinto vuonna 2014 yhdessä Stefan Hellin ja William Moernerin kanssa erittäin korkean resoluution fluoresenssimikroskopian kehittämisestä.
Betzig väitteli tohtoriksi Cornellin yliopistosta vuonna 1988. Betzig on kehittänyt mikroskopiamenetelmien erotuskykyä. Hän on tutkinut muun muassa proteiineja kuten vihreää fluoresoivaa proteiinia ja lysotsyymejä fluoresenssimikroskopiatekniikoilla.
Eläin (albumi)

| Eläin Heinis & Ezk |
| --- | --- | --- |

Studioalbumin tiedot
 Äänitetty : 2012–2014, Please B Human Studio
 Julkaistu: maaliskuu 2014
 Formaatti: CD
 Tyylilaji: rap
 Levy-yhtiö: Yellowmic Records
Heiniksen muut julkaisut
| Tarantino 2011 | Eläin 2014 |   |
Ezkin muut julkaisut
| Vuos10nen 2010 | Eläin 2014 |   |
Eläin on rap-artisti Heiniksen ja rap-artisti/tuottaja Ezkin keväällä 2014 julkaistu yhteisalbumi. Albumin julkaisi Yellowmic Records.
Kappaleet

Hylkiöt sylkee : 2
Eläin
Pbh
Tamaani (mukana Juno)
Krooninen särky
Tämä puoli ylös (mukana Heikki Kuula)
Back in the days
Viski 88
Et usko itsekkään
Musta aurinko (mukana Matinpoika)
Rahalla saa
Sutki
Ahnehdi (mukana Jerkku)
Maailmanpyörä
Kilin kalin (mukana Jiipee & Elia)
Sadesuoja
Ökypohatan pötypuhetta (mukana RytmiRidge)
Kaks & puol
Onnellinen loppu
Olemmeko ?
Brian Thompson

| Brian Thompson |
| --- | --- |
 Brian Thompson vuonna 2017.
Henkilötiedot
Koko nimi:  Brian Earl Thompson
Syntynyt: 28. elokuuta 1959 (ikä 65) Ellensburg, Washington, Yhdysvallat
Ammatti:  näyttelijä
Näyttelijä
Aktiivisena:  1983–nykyhetki
Aiheesta muualla
Viralliset kotisivut
IMDb 
Elonet
Brian Earl Thompson (s. 28. elokuuta 1959 Ellensburg, Washington) on yhdysvaltalainen näyttelijä. Hänen uransa alkoi pienestä roolista vuoden 1984 elokuvassa Terminator – tuhoaja. Sitten hän näytteli ilkeää "Night Slasher" vuoden 1986 elokuvassa Cobra Sylvester Stallonen kanssa. Hänet tunnetaan kulmikkaasta leuastaan, korkeasta pituudestaan ja vahvasta äänestä.
Varhainen elämä

Brian Thompson syntyi Ellensburgissa Washingtonissa ja kasvoi Longviewissa. Hän osallistui Central Washingtonin yliopistoon, jossa hän opiskeli liikkeenjohtoa, pelasi jalkapalloa ja esiintyi monissa koulutuotantoissa. Sitten hän muutti Kaliforniaan ja suoritti maisterin tutkinnon Kalifornian yliopistosta Irvinestä.
Yksityiselämä

Thompson harrastaa melontalautailua, purjelautailua ja leijalautailua ja opiskelee hapkidoa. Hänellä on kaksi lasta, Daphne ja Jordan.
Valittu filmografia

| Vuosi | Nimi | Rooli |
| --- | --- | --- |
| 1984 | Terminator – tuhoaja | Street Punk |
| 1986 | Cobra | "The Night Slasher" |
| 1986 | Kolme kaverusta | saksalainen roisto |
| 1988 | Fright Night Part 2 | Bozworth |
| 1988 | Alien Nation | Trent Porter |
| 1988 | Miracle Mile | helikopterilentäjä |
| 1989 | Three Fugitives | toinen roisto |
| 1990 | Lionheart – liian kova kuolemaan | Russell / Roc |
| 1990 | Nightwish | Dean |
| 1990 | Rangaistussiirtola Moon 44 | Jake O'Neal |

| 1990 | Hired to Kill | Frank Ryan |
| 1991 | Life Stinks | Mean Victor |
| 1992 | Doctor Mordrid | Kabal |
| 1992 | Rage and Honor | Conrad Drago |
| 1993 | The Naked Truth | Bruno |
| 1994 | Star Trek – sukupolvet | Klingon Helmsman |
| 1996 | Viimeinen lohikäärme | Brok |
| 1997 | Mortal Kombat 2 – hävitys | Shao Kahn |
| 2001 | Joe Dirt | Bob 'Buffalo Bob' |
| 2001 | Epoch | Captain Tower |
| 2001 | The Order | Cyrus Jacob |
| 2007 | Fist of the Warrior | Max |
| 2007 | Flight of the Living Dead: Outbreak on a Plane | Kevin |
| 2009 | Dragonquest | Kirill |
| 2011 | The Arcadian | Agmundr |
| 2014 | The Extendables | Vardell Duseldorfer |
| 2017 | Sunflower | Captain Cody |
| 2017 | Dark Games | Detective Joe Grimes |
| 2017 | Trafficked | Max |
| 2019 | Hoax | John Singer |
| 2019 | I Am That Man | Halpin |
| 2020 | Big Muddy | Wyatt Cooper |
| 2021 | The Tragedy of Macbeth | nuori murhaaja |
Aiheesta muualla

Kuvia tai muita tiedostoja aiheesta Brian Thompson Wikimedia Commonsissa
Virallinen kotisivu (englanniksi)
Brian Thomspon Internet Movie Databasessa. (englanniksi)
Brian Thompson Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Caol Uno

| Caol Uno> Henkilötiedot |
| --- | --- |
Syntynyt: 8. toukokuuta 1975 (ikä 49) Yokosuka, Japani
Kansalaisuus:   Japani
Vapaaottelija
Lempinimi:  Uno Shoten, Little Gremlin
Aktiivisena:  1996–
Pituus:  170 cm
Paino:  70 kg
Kätisyys:  oikea
Taistelutyyli:  paini, wajyutsu, brasilialainen jujutsu, judo
Seura:  Uno Dojo (2012–) Team Cloud (2009–2012) Wajitsu Keishukai (1997–2009)
Tilastot
Ottelut:  57
Voitot:  33
– tyrmäyksellä:  2
– luovutuksella:  18
– päätöksellä:  13
Tappiot:  19
– tyrmäyksellä:  7
– luovutuksella:  3
– päätöksellä:  9
Tasapelit:  5
Aiheesta muualla
www.uno-caol-showten.com
Caol Uno (jap. 宇野薫, s. 8. toukokuuta 1975 Yokosuka, Kanagawan prefektuuri) on japanilainen vapaaottelija. Hän voitti Shooton välisarjan mestaruuden vuonna 1999 voitettuaan Rumina Saton. Puolustettuaan Shooto mestaruuttaan Uno pääsi ottelemaan vuonna 2001 UFC:n kevytsarjan tittelistä, mutta hävisi ottelun Jens Pulverille tuomariäänin.
Vapaaottelu-ura > Shooto

Uno aloitteli vapaaottelemista 1996 Shooto: Let's Get Lost -tapahtumassa, jossa hän kohtasi myös ensimmäistä otteluaan käyneen Hayato Sakurain. Uno hävisi ottelun käsilukolla ensimmäisessä erässä. Uransa toisen ottelun Uno kävi Vale Tudo turnauksessa Japan Extreme Challenge Vale Tudo Openissa 1997. Hän voitti Patrick Tapelsia vastaan käydyn ottelun kuristuksella ensimmäisessä erässä. Myöhemmin samana vuonna Uno osallistui Lumax Cupiin ottelemaan kevytsarjan mestaruudesta. Uno selvitti tiensä kolmannelle kierrokselle. Hän voitti aluksi Masahito Wachin ja Hiroki Kotanin tuomarin päätöksellä. Turnaus päättyi kuitenkin kolmannelle kierrokselle hävittyään Naoya Uematsulle akilleslukolla ensimmäisessä erässä. Uno jatkoi Shootossa ottelemista ja kohtasi Yuji Fujitan Shooto: Las Grandes Viajes 2 -tapahtumassa maaliskuussa 1998. Uno voitti ottelun tuomarin päätöksellä. Sitä vastoin seuraavat kolme ottelua Uno voitti luovutuksella. Hän voitti aluksi Ian Schaffan käsilukolla, Zvonko Jakovcevicin triangelikuristuksella ja Ricardo Botelhon lyönneillä Vale Tudo turnauksessa.
Shooto: 10th Anniversary Eventissä Uno sai tilaisuuden otella Shooton välisarjan mestaruudesta Rumina Satoa vastaan. Toukokuussa 1999 käyty ottelu päättyi Unon voittoon kuristuksella kolmannessa erässä.
Mestaruuden jälkeen Uno otteli Din Thomasia vastaan Shooto: Renaxis 4 -tapahtumassa. Hän voitti ottelun kuristuksella kolmannessa erässä. Sittemmin Uno otteli André Pederneirasia vastaan Vale Tudossa, joka päättyi tasapeliin. Uno otteli vielä Dennis Hallmania vastaan voitokkaasti Shooto: R.E.A.D. 3 -tapahtumassa, kun taas Marcio Barbosalle hän hävisi Shooto: R.E.A.D. 9 -tapahtumassa giljotiinikuristuksella. Ottelun jälkeen Uno puolusti ensimmäistä kertaa Shooton välisarjan mestaruuttaan Shooto: R.E.A.D. Final -tapahtumassa. Hän otteli toistamiseen Rumina Satoa vastaan, jonka hän voitti tällä kertaa tyrmäyksellä ensimmäisessä erässä.
Vapaaottelu-ura > UFC

Uno sai pian kutsun UFC:hen ja pääsi ottelemaan heti ensimmäisessä ottelussaan UFC:n kevytsarjan mestaruudesta. Jens Pulveria vastaan käydyssä ottelussa Uno hävisi tuomariäänin. Kesäkuussa 2001 Uno kävi toisen UFC-ottelunsa Fabiano Iha vastaan, jonka hän voitti ensimmäisessä erässä teknisellä tyrmäyksellä. Uno sai uuden mahdollisuuden otella kevytsarjan mestaruudesta mikäli hän voittaisi B.J. Pennin. Uno kuitenkin hävisi ensimmäisessä erässä 11 sekunnin jälkeen. Sittemmin Jens Pulverin jätettyä UFC:n kevytsarjan mestaruus jäi avoimeksi. UFC järjesti neljän ottelijan turnauksen, johon osallistuivat Unon lisäksi B.J. Penn, Matt Serra ja Din Thomas. Uno otteli ensimmäisenä Thomasia vastaan, jonka hän voitti tuomariäänin. Voiton myötä Uno eteni loppuotteluun Penniä vastaan. UFC 41 -tapahtumassa käyty kevytsarjan mestaruusottelu päättyi tasapeliin ja kumpikaan ei voittanut mestaruutta. Mestaruusottelun jälkeen Uno otteli vielä Hermes Françaa vastaan UFC 44 -tapahtumassa. Hän hävisi ottelun toisessa erässä tyrmäyksellä.
Vapaaottelu-ura > HERO'S

Uno palasi Japaniin 2004 ja otteli aluksi Shooto ja K-1 tapahtumissa, kunnes osallistui 2005 HERO'Sin järjestämään kevytsarjan turnaukseen. Hän otteli avauskierroksellaan Hideo Tokoroa vastaan, jonka Uno voitti tuomarin päätöksellä. Seuraavalla kierroksella välierissä vastaan asettui Norifumi Yamamoto, jolle Uno hävisi toisessa erässä teknisellä tyrmäyksellä. Yamamoto sittemmin voitti turnauksen.
Uno osallistui myös vuoden 2006 HERO'Sin kevytsarjan turnaukseen. Tällä kertaa hänen täytyi aloittaa ensimmäisestä kierroksesta lähtien. Uno voitti avauskierroksella Ole Laursenin toisessa erässä kuristuksella. Toisella kierroksella Uno kohtasi Kultar Gillin. Hän voitti ottelun myös toisessa erässä kuristuksella ja eteni jatkoon. Välierissä Uno kohtasi Ivan Menjivarin, joka oli aikaisemmin otellut muun muassa UFC:ssä. Uno voitti ottelun tuomariäänin ja eteni loppuotteluun. Hän kohtasi loppuottelussa Gesias Cavalcanten, jolle Uno hävisi mestaruuden tuomariäänin.
Uno päätti osallistua vielä kolmannen kerran HERO'Sin järjestämään kevytsarjan turnaukseen. Heinäkuussa 2007 Uno kohtasi avausottelussaan Katsuhiko Nagatan, jonka hän voitti tuomariäänin. Toisella kierroksella Unon turnaus päättyi kuitenkin tappioon André Amadea vastaan. Unon tulokseksi HERO'Sissa jäi seitsemään voittoon ja neljään tappioon.
Vapaaottelu-ura > DREAM ja paluu UFC:hen

Unon jäätyä ilman isompaa menestystä HERO'S -promootiossa, hän otteli DREAMin kevytsarjan mestaruudesta. Dream 3 -tapahtumassa Uno kohtasi avauskierroksellaan Mitsuhiro Ishidan, jonka hän voitti kuristuksella toisessa erässä. Seuraavalla kierroksella Uno kohtasi Shooton välisarjan mestarin Shinya Aokin. Uno kärsi tappion tuomariäänin ja hänen turnaus päättyi.
Uno teki paluun UFC:hen kesäkuussa 2009 UFC 99 -tapahtumassa. Hän kohtasi Spencer Fisherin, jolle Uno hävisi tuomariäänin. Hänen toinen ottelu ei myöskään sujunut tuloksellisesti hyvin, kun Fabrício Camõesia vastaan käyty ottelu päättyi tasapeliin. Unon kolmas ottelu käytiin UFC Fight Night: Florian vs. Gomi -tapahtumassa, jossa hän kärsi tyrmäystappion.
Uno palasi takaisin Japaniin ja DREAMiin. Hän otteli Dream: Fight for Japan! -tapahtumassa voitokkaasti Akiyo Nishiuraa vastaan. Toisessa ottelussaan Uno kuitenkin kärsi tyrmäystappion DREAM 17 -tapahtumassa Shooton entiselle kevytsarjan mestarille Takeshi Inouelle.
Saavutukset > Vapaaottelu

Shooto
Kevytsarjan mestaruus (kerran, puolusti kerran)
HERO'S
2006 Kevytsarjan turnaus: 2. sija
2005 Kevytsarjan turnaus: välierät
DREAM
2008 Kevytsarjan turnaus: välierät
Saavutukset > Lukkopaini

All Japan Amateur Shooto turnaus
Toinen sija: 1996
ADCC lukkopainen MM-kilpailut
Hopeaa: 1999 66–76kg